Սմբատ Ավագյան

Սմբատ Դարչինի Ավագյան (), բանասիրական գիտությունների դոկտոր, պրոֆեսոր, լրագրող, Հայրենական մեծ պատերազմի մասնակից։

Կենսագրություն 
Ծնվել է 1922 թվականի հոկտեմբերի 15-ին Լեռնային Ղարաբաղի Ինքնավար Մարզի Ասկերանի շրջանի Խնածախ գյուղում։ Մասնակցել է Հայրենական մեծ պատերազմին։

1957 թվականին ավարտել է Երևանի պետական համալսարանը և որպես դասախոս աշխատել նույն համալսարանի բանասիրական ֆակուլտետի ժուռնալիստիկայի ամբիոնում։ 1971 թվականին ստացել է բանասիրական գիտությունների դոկտորի գիտական աստիճան, իսկ 1973 թվականին՝ պրոֆեսորի։ Նրա աշխատությունները վերաբերվում են հայ պարբերական մամուլի պատմությանը, լրագրային գործունեությանը։ Հրատարակվել են նրա «Էջեր Լեռնային Ղարաբաղի կուլտուր-կրթական կյանքի պատմությունից» (1982), «Երևանի համալսարան» (1994) աշխատությունները։

Մահացել է Երևանում։

Աշխատություններ 
Ղարաբաղի մամուլի պատմություն (1828-1920) (1989)
Նյութեր Ղարաբաղի նախասովետական շրջանի մամուլի պատմությունից (համահեղինակ) (1969)
Ալեքսանդր Մյասնիկյանը հրապարակախոս։ (Համառոտ ակնարկ) (1964)
Արցախ. ինչո՞ւ չի ասվում ճշմարտությունը (1991)
Արցախը հայ մշակույթի կարևորագույն օջախ (1991)
Բաքվի Կոմունայի պարբերական մամուլի պատմությունից (1962)
Էջեր Լեռնային Ղարաբաղի կուլտուր-կրթական կյանքի պատմությունից (1982)
Թերթի ձևավորումը և արտադրության տեխնիկան։ Դասախոսություններ (1966)
Ժողովուրդների բարեկամության պրոպագանդիստները (1972)
Ինչպես է ծնվում գիրքը (1983)
Լրագրային ելույթների պրոբլեմատիկան (1986)
Համառոտ ակնարկներ Սովետական Հայաստանի պարբերական մամուլի պատմության։ (1920-1930 թթ.) (1989)
Հայաստանի երիտասարդական մամուլը ժողովուրդների բարեկամության դրոշակակիր։ (1920-1930) (1979)
Մամուլը կոմունիզմի ծավալուն կառուցման ժամանակաշրջանում (1965)
Մայր Հայրենիքի սիրով ։ Բուլղարահայ մամուլի էջերից (1988)
Սիմոն Հախումյանը և իր "Գործ" հանդեսը (1968)
Սովետական Ղարաբաղի մամուլ (1963)
Վ. Ի.Լենինը կոմունիստական մամուլի մի քանի սկզբունքների մասին (1976)

Ծանոթագրություններ 

Բանասիրական գիտությունների դոկտորներ
Հայ պրոֆեսորներ